अर्जुन ने स्वर्गलोक में पहुँचकर देखा कि वहाँ की शोभा, सुगन्धि, दिव्यता, अभिजन और दृश्य अनूठा ही था। यह लोक बड़े-बड़े पुण्यात्मा पुरुषों को प्राप्त होता है। जिसने तप नहीं किया, अग्निहोत्र नहीं किया, जो युद्ध से पीठ दिखाकर भाग गया, वह इस लोक का दर्शन नहीं कर सकता। जो यज्ञ नहीं करते, व्रत नहीं करते, वेदमंत्र नहीं जानते, तीर्थों में स्नान नहीं करते, यज्ञ और दान से बचे रहते हैं, यज्ञ में विघ्न डालते हैं, शराबी, गुरु, स्त्रीगामी, मांसाहारी और दुरात्मा हैं, उन्हें किसी प्रकार स्वर्ग का दर्शन नहीं हो सकता।